**Opis predmetu zákazky/ Vzor vlastného návrhu plnenia**

1. **Názov predmetu zákazky: Biela technika – malé elektrospotrebiče (ID zákazky 59930)**

Predmetom zákazky je obstaranie bielej techniky pre potreby útvarov MV SR a Centier podpory z dôvodu obnovy a doplnenie techniky za účelom zabezpečenia štandardného pracovného prostredia, dodanie tovaru do miest dodania, vyloženie tovaru v miestach dodania.

1. **Hlavný kód CPV:**

39700000-9 Spotrebiče pre domácnosť

39710000-2 Elektrické prístroje pre domácnosť

39711362-4 Mikrovlnné rúry

39312000-2 Zariadenia na prípravu jedál

39711440-5 Variče

1. **S tovarom sa požaduje zabezpečiť aj tieto súvisiace služby:** dodanie tovaru do miesta dodania a vyloženie tovaru v mieste dodania.
2. Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.
3. Tovar musí byť nový, nepoužívaný, zabalený v neporušených obaloch, nepoškodený, nesmie byť recyklovaný, repasovaný, renovovaný.
4. Verejný obstarávateľ požaduje na dodaný tovar minimálne 24 mesačnú záručnú dobu garantovanú výrobcom, pokiaľ na záručnom liste nie je vyznačená dlhšia záručná doba podľa záručných podmienok výrobcu. Záručná doba začína plynúť dňom prevzatia predmetu zmluvy na základe dodacieho listu. Pri uplatnení reklamácie je dodávateľ povinný predmet zákazky prevziať v mieste, kde sa tovar dodával a vybaviť reklamáciu na vlastné náklady. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
5. Verejný obstarávateľ požaduje pre všetky typy dodávok odovzdanie dokumentácie – návod na použitie/manuál pre obsluhu v slovenskom jazyku, záručné listy, iné doklady podľa druhu tovaru.
6. **Lehota plnenia je**: do 12 mesiacov odo dňa nadobudnutia účinnosti zmluvy.

Tovar bude kupujúcemu dodávaný priebežne, počas doby trvania zmluvy, na základe písomných objednávok kupujúceho. Lehota dodania je 30 kalendárnych dní od vystavenia objednávky.

1. **Miesta dodania:**

- Úrad MV SR , Košická 47, 812 47 Bratislava

- Centrum podpory Bratislava, Špitálska 14, 812 28 Bratislava

- Centrum podpory Trnava, Kollárova 31, 917 02 Trnava

- Centrum podpory Trenčín, Jilemnického 1, 911 42  Trenčín

- Centrum podpory Nitra, Piesková 32, 949 01 Nitra

- Centrum podpory Žilina, Holého 7,  010 01  Žilina

- Centrum podpory Banská Bystrica, Ústredné sklady MV SR, Príboj 560, Slovenská Ľupča

- Centrum podpory Prešov, sklad, Malý Šariš 358, 080 01

- Centrum podpory Košice, Kuzmányho 8, 041 02 Košice

1. **Technická špecifikácia predmetu zákazky**

Všetky technické parametre/funkcionality, resp. vlastnosti požadovaného predmetu zákazky uvedené v tabuľke nižšie predstavujú minimálne požiadavky, ktoré musia byť splnené vo vlastnom návrhu plnenia uchádzača.

|  |  |  |  |
| --- | --- | --- | --- |
| **Požadovaná min. technická špecifikácia, parametre a funkcionality určené verejným obstarávateľom** | | **Vlastný návrh plnenia**  (doplní uchádzač)  **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.**  **V prípade číselnej hodnoty uviesť jej skutočnú hodnotu** | |
| **Položka č. 1 – Rýchlovarná kanvica** | |
| **Výrobca:** | |  | |
| **Množstvo:** | **391 ks** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Charakteristika:** | voľne stojaca rýchlovarná kanvica, s podstavcom 360°, bezšpirálovou nádobou (skrytá špirála), s ochranou proti suchému chodu, s ukazovateľom vodnej hladiny, so svetelný indikátorom prevádzky a automatickým vypnutím | **N/A** |  |
| **Objem:** | min. 1,7 l – max. 1,8 l |  | **N/A** |
| **Materiál nádoby:** | antikor (nerez) | **N/A** |  |
| **Položka č. 2 – Mikrovlnná rúra** | | **Vlastný návrh plnenia**  (doplní uchádzač)  **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.**  **V prípade číselnej hodnoty uviesť jej skutočnú hodnotu** | |
| **Výrobca:** | |  | |
| **Množstvo:** | **135 ks** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Charakteristika:** | voľne stojaca mikrovlnná rúra, s min. 5 úrovňami mikrovlnného výkonu a časovačom |  | **N/A** |
| **Objem:** | min. 20 l |  | **N/A** |
| **Mikrovlnný výkon:** | min. 700 W |  | **N/A** |
| **Napätie:** | min. 220 – max. 240 V |  | **N/A** |
| **Priemer otočného taniera:** | min. 25 cm |  | **N/A** |
| **Položka č. 3 – Automatický kávovar** | | **Vlastný návrh plnenia**  (doplní uchádzač)  **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.**  **V prípade číselnej hodnoty uviesť jej skutočnú hodnotu** | |
| **Výrobca:** | |  | |
| **Množstvo:** | **45 ks** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Charakteristika:** | voľne stojaci automatický kávovar, so zásobníkom na kávu s vekom min. 250 g, so sparovacou jednotkou s nastaviteľnou kapacitou, s odnímateľným zásobníkom vody, s oceľovým alebo keramickým mlynčekom s nastaviteľnou hrúbkou mletia, s tryskou na paru/horúcu vodu, s možnosťou prípravy jednej alebo dvoch šálok káv súčasne, s možnosťou použitia mletej aj zrnkovej kávy, s výškovo nastaviteľným adaptérom na šálku, so signalizáciou potreby odvápnenia s funkciou automatického čistenia a odvápnenia | **N/A** |  |
| **Tlak čerpadla:** | min. 15 barov |  | **N/A** |
| **Príkon:** | min. 1 450 W |  | **N/A** |
| **Napätie:** | min. 220 – max. 240 V |  | **N/A** |
| **Objem zásobníka vody:** | min. 1,8 l |  | **N/A** |
| **Nastavenie hrúbky mletia kávy:** | min. 12 stupňov |  | **N/A** |
| **Položka č. 4 – Ručný šľahač** | | **Vlastný návrh plnenia**  (doplní uchádzač)  **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.**  **V prípade číselnej hodnoty uviesť jej skutočnú hodnotu** | |
| **Výrobca:** | |  | |
| **Množstvo:** | **10 ks** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Charakteristika:** | ručný šľahač s pulzným spínačom, funkcia šľahania, hnetenia, sekania, s turbo tlačidlom maximálnych otáčok, s nádobou s odmerkou, vrátane sekacej nádoby so sekáčikom, šľahacej a hnetacej metly a mixovacej nohy | **N/A** |  |
| **Príkon:** | min. 500 W |  | **N/A** |
| **Rýchlostné stupne:** | min. 4 |  | **N/A** |
| **Položka č. 5 – Tyčový mixér** | | **Vlastný návrh plnenia**  (doplní uchádzač)  **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.**  **V prípade číselnej hodnoty uviesť jej skutočnú hodnotu** | |
| **Výrobca:** | |  | |
| **Množstvo:** | **7 ks** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Charakteristika:** | tyčový mixér s pulzným spínačom, s nerezovou mixovacou nohou, s funkciou turbo otáčok, s pracovnou nádobou na mixovanie/šľahanie, s nádobou so sekáčikom, so šľahacou metlou | **N/A** |  |
| **Príkon:** | min. 750 W |  | **N/A** |
| **Počet rýchlostí:** | min. 6 |  | **N/A** |

*Táto časť súťažných podkladov bude tvoriť neoddeliteľnú súčasť kúpnej zmluvy ako príloha č. 1, ktorú uzatvorí verejný obstarávateľ s úspešným uchádzačom.*